אפרים גור

אפרים גור (נולד ב-1 בספטמבר 1955) הוא חבר הכנסת לשעבר מטעם המערך ולאחר מכן מטעם הליכוד, כיהן כסגן שר במשרד התחבורה והתקשורת. הוא חבר הכנסת הראשון מיוצא גאורגיה בישראל.

ביוגרפיה
גור נולד בשם אפרם גוֹרֶלִישוילי (בגאורגית: ეფრემ გორელიშვილი) בעיירה קולאשי בנפת סמטרדיה שבמחוז אימרתי גאורגיה הסובייטית (כיום גאורגיה). בשנת 1972 עלה לישראל. הוא התגורר בעיר אשדוד ופתח סוכנות ביטוח יחד עם אברהם נניקשווילי. ג'קי בן-זקן עבד בסוכנות הביטוח שלו ולאחר בחירתו של גור ב- 1988 לכנסת השתים עשרה מטעם המערך מינה הלה את בן-זקן לעוזרו הפרלמנטרי.

בפרשת התרגיל המסריח ערק מסיעת המערך לתמיכה בקואליציה בראשות הליכוד. כיהן כסגן שר התקשורת במשך כחצי שנה (1990), ולאחר מכן כסגן שר התחבורה (1990-1992). 

נבחר לכנסת השלוש עשרה ברשימת הליכוד. הוא היה בין יוזמי חוק סל הקליטה שאושר בשנת 1994. לקראת הבחירות לכנסת ה-14 פרש מהליכוד, בעקבות שיבוצו במקום לא ריאלי, הצטרף לממשלת פרס והקים רשימה בראשותו. הרשימה זכתה לאלפי קולות, אך לא עברה את אחוז החסימה.

פעילות ציבורית 

 מזכיר מפלגת העבודה באשדוד
 יו"ר המועצה הציונית באשדוד
 יו"ר מועצת המנהלים של המרכזים הקהילתיים
 יו"ר התאחדות עולי ברית המועצות
 יו"ר "דרך" - אגודת שוחרי העתיד של יהודי גאורגיה
 בכיר באגודת ידידות ישראל-גאורגיה
 מ"מ ראש עיריית אשדוד.

חיים אישיים 
כיום גור מתגורר ברוסיה. הקים חברה לסחר ולהובלה של נפט עם אברהם נניקשווילי.

קישורים חיצוניים

הערות שוליים

חברי כנסת מטעם המערך עבודה-מפ"ם
חברי כנסת מטעם הליכוד
חברי כנסת מטעם סיעות יחיד
חברי מועצת העיר אשדוד
ישראלים ילידי גאורגיה
עולים בשנות ה-1970
חברי הכנסת השלוש עשרה
ישראלים שהיגרו לרוסיה
סוכני ביטוח ישראלים
חברי הכנסת השתים עשרה
ישראלים שנולדו ב-1955